Cheremises

Os cheremises u mari (en mari марий) habitan en a Republica Autonoma de Mari (Federación Rusa), con minorías en as republicas vicinas. Son uns 650.000 individuos. Parlan dos codialectos u luengas uralicas d'a branca finesa. Son seguidors d'una relichión propia que amaneixió como revitalización d'o paganismo propio debant de l'agresión cultural rusa y cristiana.

 Luenga 
O kuryk se charra en a ribera occidental d'a Volga, o olyk se charra en a ribera oriental. A misión ortodoxa rusa de Kazán las fació luengas escritas en o sieglo XIX.

 Historia 
Os cheremises son dividitos en as dos brancas (kuryk u d'a selva y olyk u d'a estepa) dende o sieglo XII. Os cheremises resistioron muito a la conquiesta rusa, y muitos cheremises habioron de refuchiar-sen en Baxquiria y Sverdlovski, orichinando una branca d'este pueblo dita mari upo u "cheremises orientals".

 Relichión 
Fuoron forzatos cristianizar-sen pero amaneixió un movimiento de revitalización relichiosa que recuperó un culto a la naturaleza d'antes mas, con influencias menors d'o cristianismo (entre os cheremises kuryk) o d'o islamismo (entre os cheremises upo).

O nacionalismo cheremís se desembolicó en a segunda metat d'o sieglo XIX y yera ligato a la relichión. En a decada de 1870 se manifestó en o movimiento Kugu Sort ("luz"), muito intenso entre os mari olyk y upo.

 Bibliografía 
  Gonen, Amiram. Diccionario de los pueblos del mundo. Editorial Anaya, 1996. ISBN 978-8479793500.

Categoría:Pueblos finicos
Categoría:Etnias de Rusia